stanford-oval/wikipedia huggingface dataset:
שנות ה-70 של המאה ה-20 במוזיקה הפופולרית
באירופה > מוזיקת פופ > מוזיקת הגל החדש

לקראת סוף העשור להקות רבות בבריטניה החלו לראשונה לעשות שימוש בסינטסייזרים, והדבר הוביל בהמשך להתפתחות של מוזיקת הגל החדש. להקות הגל החדש האירופאיות הדומיננטיות ביותר במהלך העשור כללו את גארי ניומן Tubeway Army, הבאגלז, הליגה האנושית ו-OMD (אנ'), הפוליס, אקו והבאנימן, Adam and the Ants, רוקסי מיוזיק, The Cure, The Stranglers, ג'וי דיוויז'ן וכמו גם סוזי והבנשיז.
באמריקה הצפונית > דיסקו ורית'ם אנד בלוז

מוזיקת דיסקו ומוזיקת פאנק היו מהז'אנרים הפופולריים ביותר במהלך העשור. האמנים ג'יימס בראון, וילסון פיקט, וסליי אנד דה פמילי סטון היו מהאמנים החלוצים בז'אנר. בהמשך העשור אמני דיסקו ופאנק אמריקאיים נוספים שזכו להצלחה עצומה כללו את סטיבי וונדר, קול אנד דה גאנג, Earth, Wind & Fire, והקומודורס(אנ').
אחד מאמני הרית'ם אנד בלוז המצליחים ביותר במהלך העשור היה סטיבי וונדר אשר כיכב בצמרת המצעד האמריקני עם חמישה שירים שונים במהלך העשור, וזכה בפרסי גראמי מרובים.
להקת חמישיית הג'קסונים הייתה מלהקות הרית'ם אנד בלוז והדיסקו הפופולריות ביותר במהלך שנות ה-70. הצלחת הלהקה סייעה גם להשיק את קריירות הסולו המצליחות של הסולנים ג'רמיין ג'קסון ומייקל ג'קסון.
סטיבי וונדר היה אחד מאמני הרית'ם אנד בלוז הפופולריים ביותר במהלך העשור
להקת חמישיית הג'קסונים, תצלום מהופעה שהתקיימה ב-1972
באמריקה הצפונית > רוק קל

כמה מלהקות הרוק הקל הדומיננטיות ביותר במהלך העשור כוללות את הקרפנטרז, חמישיית הג'קסונים, האחים דובי, הול אנד אוטס, Bread, קפטן אנד טניל, טוני אורלנדו ודאון, ביי סיטי רולר, והאוסמונדים.
כמה מזמרי מוזיקת הפופ הדומיננטיים ביותר במהלך העשור כוללים את בארי מנילו, אנדי גיב, אלביס פרסלי, ניל דיימונד, פול מקרטני, סטיבי וונדר, אלטון ג'ון, מרווין גיי, קט סטיבנס, ג'יימס טיילור, אריק קלפטון, בארי וייט ורוד סטיוארט. כמה מזמרות מוזיקת הפופ הדומיננטיות ביותר במהלך העשור כללו את לינדה רונסטאדט, קארלי סימון, רוברטה פלאק, דונה סאמר, ברברה סטרייסנד, אוליביה ניוטון-ג'ון והלן רדי.
מוזיקת רוק קל כללה לעיתים רבות כלי נגינה אקוסטיים והושם בה דגש רב על המלודיה וההרמוניות. אמני הרוק הקל הדומיננטיים ביותר במהלך העשור כללו את קרול קינג, ג'יימס טיילור, בילי ג'ואל, שיקגו, אמריקה, האיגלס ופליטווד מק שאלבומם Rumours משנת 1977 היה לאלבום הנמכר ביותר של העשור.
כמה מהזמרים וכותבי השירים המצליחים ביותר במהלך העשור כללו את ג'קסון בראון, ג'יימס טיילור, ג'ים קרוצ'ה, ג'ון דנוור, ניל דיימונד, בארי גיב, סטיבי וונדר, ניל יאנג, קרול קינג, אלטון ג'ון, דון מקליין, ג'וני מיטשל, פול סיימון, קריס קריסטופרסון, קארלי סימון, דונה סאמר, גורדון לייטפוט והארי צ'אפין - חלקם היו בעבר בעיקר כותבי שירים ובמהלך העשור החלו להפיק אלבומים ושירים משלהם. האלבום Tapestry של קרול קינג היה לאחד מהאלבומים הנמכרים ביותר במהלך העשור.
בתחילת העשור הזמרת דיאנה רוס בחרה לעזוב את להקת הסופרימס וכמו כן במהלך העשור התפרק גם ההרכב סיימון וגרפונקל וכמו גם להקת הביטלס. לכל האמנים מאותם ההרכבים המשיכו להיות קריירות מצליחות ביותר לכל אורך העשור.
בילי ג'ואל, תצלום מהופעה שהתקיימה ב-1994
להקת בלונדי, 1977
להקת פליטווד מק, 1977
באמריקה הצפונית > פאנק רוק

באמצע העשור התפתחה מוזיקת הפאנק רוק מתוך להקות הגראז' רוק של שנות ה-60. הראמונס, פטי סמית', ובלונדי היו ממופעי הפאנק-רוק האמריקאיים הראשונים שזכו להצלחה גדולה הן בארצות הברית והן בבריטניה. במקרים רבים מוזיקת הפאנק רוק הייתה מזוהה גם עם אופנת הפאנק. בלונדי הפכו בהמשך ללהקת פופ/סקא/רגאיי.
באמריקה הצפונית > הארד רוק והבי מטאל

במהלך העשור התפתח ז'אנר ההארד רוק שהפך לאחד מתת-הז'אנרים הבולטים של מוזיקת הרוק. במהלך המחצית השנייה של העשור להקות הארד רוק אמריקאים דומיננטיות כללו בין היתר את מאונטיין, Grand Funk Railroad, אליס קופר ולהקתו, בלו אויסטר קאלט, קיס, ואן היילן, ואירוסמית'.
הסגנון המוזיקלי ארנה רוק זכה לפופולריות רבה במהלך העשור במיוחד בזכות הלהקות בוסטון, קנזס, סטיקס, Journey, טוטו, פורינר, והארט.
הפופולריות של הרוק הפסיכדלי דעכה בשנות ה-70 בעקבות מותם של ג'ימי הנדריקס, ג'ניס ג'ופלין וג'ים מוריסון מלהקת הדלתות.
באמריקה הצפונית > רוק מתקדם

אמני רוק מתקדם אמריקאיים דומיננטיים במהלך העשור כללו בין היתר את פרנק זאפה, קפטן ביפהארט, להקת דם, יזע ודמעות, ולהקת Rush, וכמו גם להקות רוק מתקדם עם מוזיקה בעלת השפעה ניכרת יותר של מוזיקת פופ-רוק כמו בוסטון, פורינר, ג'ורני, קנזס וסטיקס.
באמריקה הצפונית > מוזיקת הגל החדש

להקות הגל החדש האמריקאיות הדומיננטיות בסוף העשור כללו את Talking Heads, The Cars, The Knack, The B-52's ו-Devo. בעקבות ההצלחה לה זכו הרכבי מזיקת סינת'-פופ בריטיים בארצות הברית כמו גארי ניומן והבאגלז, מספר להקות אמריקאיות החלו גם לעשות שימוש בסינתסייזרים.
באמריקה הצפונית > בלוז רוק

ז'אנר הבלוז רוק המשיך להיות פופולרי במהלך שנות ה-70 כאשר אמנים כמו זי זי טופ וג'ורג' ת'ורוגוד(אנ') זכו להצלחה גדולה במיוחד במהלך העשור.
באמריקה הצפונית > מוזיקת קאנטרי

פרק זה לוקה בחסר. אנא תרמו לוויקיפדיה ו.
אמני מוזיקת הקאנטרי וילי נלסון וויילון ג'נינגס היו מהאמנים החלוצים של תת-הסוגה Outlaw country(אנ'). אמני מוזיקת קאנטרי נוספים שהיו דומיננטיים במיוחד במהלך העשור כללו בין היתר את הזמרת לורטה לין, ג'ון דנבר, וכמו גם להקת אלבמה,(אנ') דולי פרטון, וקני רוג'רס.
באמריקה הצפונית > טרנדים בולטים נוספים

במחצית השנייה של שנות ה-70 גל נוסטלגיה לשנות החמישים עוררה עניין מחודש ברוקבילי. הטרנד ניכר בין היתר בהצלחה של סרט "גריז" שיצא לאקרנים ב-1978.
גל נוסטלגיה תרם במהלך העשור לכך שמוזיקאים מסוימים, כמו ריקי נלסון, פול אנקה, ניל סדקה, ופרנקי ואלי, אשר זכו להצלחה רבה בשנות החמישים ותחילת שנות ה-60 אך הפופולריות שלה צנחה מאז, הצליחו לעשות קאמבק במהלך העשור לאחר שלא היו פעילים במשך שנים רבות.
שניים מהזמרים המצליחים ביותר בכל הזמנים נפטרו במהלך שנות ה-70 בהפרש של שמונה שבועות זה מזה - אלביס פרסלי, שנחשב למלך הרוקנ'רול ולאחד מהזמרים המשפיעים ביותר של המאה ה-20, נפטר ב-16 באוגוסט 1977. בינג קרוסבי, אשר מכר במהלך הקריירה שלו כחצי מיליארד תקליטים, נפטר ב-14 באוקטובר 1977. הסינגל שלו "White Christmas", אשר מכר מעל ל-50 מיליון עותקים, הוא השיר הנמכר ביותר בכל הזמנים.
בתחילת העשור נפטרו מספר מוזיקאים בולטים במיוחד -אמני מוזיקת הרוק ג'ים מוריסון, ג'ניס ג'ופלין, ג'ימי הנדריקס, זמרת הגוספל מהליה ג'קסון והזמרת קאס אליוט מהלהקה The Mamas & the Papas. כמו כן, שלושה מחברי להקת לינירד סקינירד נהרגו בשנת 1977 בהתרסקות מטוס.
באוקיאניה

פרק זה לוקה בחסר. אנא תרמו לוויקיפדיה ו.
מהלך המחצית השנייה של העשור להקת הרוק האוסטרלית AC/DC הייתה לאחת מהלהקות הפופולריות והמצליחות ביותר באוסטרליה. הלהקה זכתה גם להצלחה רבה ברחבי העולם בעקבות פרסום אלבומם "High Voltage" בשנת 1976. גם האלבום הבא של הלהקה, "Highway to Hell", זכה באותה העת להצלחה רבה ברחבי העולם שתרמו לכך שהלהקה תהיה אחת מלהקות הרוק הפופולריות ביותר בעולם גם בעשור הבא.
אחת מהזמרות המצליחות ביותר של העשור, הזמרת האנגלית-אוסטרלית אוליביה ניוטון-ג'ון, זכתה לפופולריות עצומה במהלך העשור עם שירים בז'אנר הפופ ובז'אנר הקאנטרי והצליחה להביא מספר שירים לצמרת מצעד הפזמונים בהם השירים "Let Me Be There" ו-"I Honestly Love You" אשר עליו היא קיבלה שלושה גראמי.
באמריקה הלטינית ובקריביים > נואבה קנסיון

באמריקה הלטינית ובחצי האי האיברי התנועה המוזיקלית נואבה קנסיון הייתה בשיא הפופולריות שלה במהלך העשור והיא הפכה מיוחסת להיפים, לתאולוגיית השחרור ולשמאל חדש.
באמריקה הלטינית ובקריביים > רגאיי

להקת הוויילרס, שנוסדה על ידי בוב מארלי, פיטר טוש ובאני וויילר בשנות ה-60, ונהגה בתחילת דרכה לנגן מוזיקת סקא ומוזיקת רוקסטדי, הפכה במהלך שנות ה-70 לפופולרית במיוחד בקריביים, באירופה ובאפריקה לאחר שהלהקה החלה להתמקד ביצירת מוזיקת רגאיי. על אף שהלהקה התפרקה ב-1974 וכל שלושת החברים המרכזיים של הלהקה המשיכו בקריירות סולו, מארלי המשיך ליצור מוזיקה חדשה תחת שם הבמה "בוב מארלי והויילרס". ב-1975 שירו של מארלי "No Woman, No Cry" הפך לשיר הראשון שלו שזכה להצלחה בינלאומית ניכרת. ההצלחה של אלבומו Exodus(אנ') משנת 1977, אשר כלל את הלהיטים "Jamming", "Tur Your Lights Down Low", ו-"One Love", סייעה גם היא להפוך את מארלי לכוכב בינלאומי לקראת סוף העשור.
באמריקה הלטינית ובקריביים > סלסה ומרנגה

פרק זה לוקה בחסר. אנא תרמו לוויקיפדיה ו.
מוזיקת הסלסה התפתחה במהלך שנות ה-60 וה-70 על ידי מהגרים פורטו ריקנים וקובנים שהגיעו לאזור ניו יורק, והיא תהפוך פופולריות באמריקה הלטינית רק לקראת סוף שנות ה-80. בנוסף לכך מוזיקת המרנגה התפתחה לקראת סוף העשור.
ראו גם

בילבורד הוט 100 (1970–1979)
שנות ה-60 של המאה ה-20 במוזיקה הפופולרית
הערות שוליים

↑  J. Beethoven and C. Moore, Rock-It: Textbook
(Alfred Music Publishing, 1980), ISBN 0-88284-473-3, pp. 37–8.
↑  Whitburn, Joel (2007). Top Pop Singles: 1955–2006. Record Research. ISBN 9780898201727.
1 2  J. M. Curtis, Rock eras: interpretations of music and society, 1954–1984 (Popular Press, 1987), p. 236.
1 2  P. Buckley, The Rough Guide to Rock (Rough Guides, 3rd edn., 2003), p. 378.
↑  "Why are Abba so popular?". ארכיון מ-13 בינואר 2018. נבדק ב-22 בינואר 2018. {{cite web}}:  (עזרה)
↑  Huey, Steve. "The Jackson 5". AllMusic. Retrieved May 8, 2008.
↑  P. Buckley, The Rough Guide to Rock (London: Rough Guides, 3rd edn., 2003), ISBN 1-84353-105-4, p. 378.
↑  N. E. Tawa, Supremely American: Popular Song in the 20th Century: Styles and Singers and What They Said About America (Lanham, MA: Scarecrow Press, 2005), ISBN 0-8108-5295-0, pp. 249–50.
↑  Reaves, Jessica (15 באוגוסט 2002). "Person of the Week: Elvis Presley". Time. אורכב מ-המקור ב-20 באוגוסט 2002. {{cite journal}}:  (עזרה)
↑  "Archived copy" (PDF). אורכב מ-המקור (PDF) ב-19 במרץ 2015. נבדק ב-5 באוקטובר 2010. {{cite web}}:  (עזרה);  (עזרה)
| מוזיקה לפי שנים |
| --- | --- | --- |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
| --- | --- |
בקרת זהויות :  NLI: 987007536623705171  LCCN: sh87003311 
לד זפלין, תצלום מהופעה שהתקיימה ב-1977
הופעה חיה של להקת פינק פלויד משנת 1973 כחלק ממסע ההופעות שליווה את יציאת האלבום "The Dark Side Of The Moon"
להקת קווין, תצלום מהופעה שהתקיימה ב-1977
הגיטריסט של להקת הראמונס, תצלום מהופעה שהתקיימה ב-1977
וילי נלסון היה אחד מאמני הקאנטרי הפופולריים ביותר במהלך העשור
להקת AC/DC, תצלום מהופעה שהתקיימה ב-1979
בוב מארלי
אל-עדייסה

| --- | --- |

 מדינה:  לבנון לבנון
 מחוז:  א-נבטיה
 נפה:  מרג' עיון
 שליטה:  ישראל ישראל
 גובה:  700 מטרים
 קואורדינטות:  33°15′15″N 35°32′33″E﻿ / ﻿33.25416667°N 35.5425°E﻿ / 33.25416667; 35.5425 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןאל-עדייסה(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןאל-עדייסה  he tabBackground:;tabBorder:#aaa;defaultTab:0;
 
אל-עדייסה (בערבית: العديسة, בתעתיק מדויק: אלעדיסה, בהגייה ספרותית: אַל-עֻדַ֫יְסַה, בהגייה מקומית, בקירוב: אֶל-עַדֶ֫יְסֶה או אֶל-עַדַ֫יְסִי) או בקיצור עדייסה (בערבית: عديسة) הוא כפר שיעי בדרום לבנון ששייך לנפת מרג' עיון במחוז א-נבטיה. הכפר ממוקם בסמוך לגבול עם ישראל, במרחק מאות מטרים ממשגב עם.
שם

לפי אדוארד הנרי פאלמר, השם היה "עודייתַ'ת א-תחתא" שפירושו הוא "עודיית'ה התחתונה", להבדיל מ"עודייתַ'ה אל-פוקא" שפירושה: עודייתַ'ה העליונה, שהייתה בסמוך ובמיקום גבוה יותר (ראו להלן).
מיקום

היישוב ממוקם על גבעה בגובה של 700 מטרים מעל פני הים, סמוך לגבול ישראל–לבנון ומשקיף על קיבוץ משגב עם.
היסטוריה > התקופה העות'מאנית

מעט צפונית לאל-עדייסה נמצא מקום שנקרא בעבר "עודיית'ה אל-פוקא" (העליונה). ב-1875 תיאר אותו ויקטור גרן כ"רמה מוגבהת עטורת חורבות של מבצר קטן בעל צורה מלבנית, שאורכו ארבעים צעדים על שלושים ברוחב. הוא בעבודת הריסות, עם מעטפת חיצונית של אבנים רגילות בגודל קטן, ושטחו הפנימי מחולק למספר תאים". ב-1881 מצאה שם משלחת של הקרן לחקר ארץ ישראל "בניין סָרָצֶנִי הרוס עם בור מים אחד". עוד מצאה המשלחת "בורות מים ומספר משקופים". הסקר ציין גם שמדובר ב"כפר, בנוי מאבן, המכיל כ-250 מתואלים, השוכן בעמק מוקף אדמה חקלאית. מתקיים כאן שוק יום אחד בשבוע. אספקת המים מגיעה ממעיין בכפר, ממעיין קרוב, וממספר בורות מים".
היסטוריה > המחצית הראשונה של המאה ה-20

בשנות ה-20 וה-30 של המאה ה-20 החלו לעבור חלק מקווי התחבורה בין לבנון לארץ ישראל, דרך אל-עדייסה. בסוף שנות ה-40 הוקמה ביישוב תחנת מכס.
באותן שנים הייתה תנועת מרי נגד השלטון הקולוניאלי של צרפת בלבנון ואחד המורדים הידועים היה בן הכפר – סאדק חמזה אל-פאעור (ער') (1894–1926), שנדון למוות.
בספטמבר 1962 נתפסו בכפר 14 צוערות ישראליות שעברו בטעות את הגבול, והועברו לחקירה בביירות.
היסטוריה > רצועת הביטחון

בסוף שנות השבעים תמך הכפר בכוחותיו של סעד חדאד וצבא לבנון החופשית. הכפר נכלל ברצועת הביטחון שהתקיימה משנת 1985 ועד לנסיגת צה"ל בשנת 2000. חלק מתושביו שירתו בצד"ל.
בדצמבר 1988 נחנך בכפר בית ספר שהוקם בסיוע פיקוד צפון.
זה היה היישוב הראשון שנכבש על ידי צה"ל ב־1977 והיישוב האחרון שממנו נסוג צה"ל בשנת 2000.
היסטוריה > 2010

ב-2010 התרחשה בכפר תקרית גבול, בזמן שחיילי צה"ל הלכו לכרות עצים בצד הישראלי. במהלך התקרית נרשמו חילופי אש בין כוחות צה"ל לצבא לבנון, וכמה פגזי ארטילריה ישראלית פגעו בכפר במהלך הלחימה.
היסטוריה > מבצע "מגן צפוני"

בינואר 2019, במסגרת מבצע מגן צפוני, חפר צה"ל אל מול הכפר כדי לשלול ולסכל מנהרות אל שטח ישראל. צבא לבנון הגיש מחאה ליוניפי"ל בשל עבודות שביצע כוח צה"ל מעבר לגדר המערכת בשטח שבין הגדר לקו הכחול.
היסטוריה > מלחמת חרבות ברזל

במהלך מלחמת חרבות ברזל בוצעו מספר תקיפות של חזבאללה מכיוון הכפר לעבר שטח ישראל. צה"ל תקף מספר פעמים עמדות, מתקנים ופעילי חזבאללה שהיו שם. ב-2 באוקטובר 2024 התרחש בכפר קרב אל-עדייסה.
במהלך המלחמה נהרסו לחלוטין כ-73% מהמבנים בכפר (591 מבנים מתוך 813), וכ-7% נהרסו חלקית (61 מבנים), לפי ניתוח תצלומי לוויין שנערך בדצמבר 2024.
אוכלוסייה

בשנת 2014 היו רשומים ביישוב 4,024 בעלי זכות בחירה לפרלמנט הלבנוני. מתוכם, 97.12% היו מוסלמים שיעים.
הערות שוליים

↑  ניתן לשמוע את הגיית שם המקום בנקודה זו בסרטון. (الجالية اللبنانية في إسرائيل - قصة فرح رسلان, "הפזורה הלבנונית בישראל – סיפורה של פַרח רסלאן").
↑  "الرئيسية". Odaisseh (באנגלית אמריקאית). נבדק ב-2022-11-14.
↑  Palmer, 1881, p. 31[דרוש מקור: דרוש מקור מלא]
↑  "Israel returns fire, four Lebanese reported dead," Haaretz, August 4, 2010.
↑  Guérin, 1880, p. 271; as given in Conder and Kitchener, 1881, SWP I, p. 137
1 2  Conder and Kitchener, 1881, SWP I, p. 137
↑  Conder and Kitchener, 1881, SWP I, p. 89
1 2 3  آخر بلدة جنوبية تنسحب منها إسرائيل بعد احتلالٍ دام أكثر من 20 عاماً.. تاريخ “العديسة” اللبنانية, Arabic Post, ‏2023/10/27
↑  כתבי עתי"ם, ב־1962 אזהרת בן גוריון הביאה להחזרת 14 צוערות שעברו בטעות הגבול ללבנון, דבר, 19 בנובמבר 1974
↑  מנחם רהט, "יעיש חדאד" קראו נכבדי הכפרים במובלעות והביעו את תמיכתם במילציות, מעריב, 9 בינואר 1979
↑  יהודה גורן, ברצועת הבטחון נחנך בי"ס שהוקם בסיוע צה"ל, מעריב, 20 בדצמבר 1988
1 2  דיווח בלבנון על תקיפות בדרום המדינה; חיזבאללה לקח אחריות על ירי לישראל, באתר ynet, 21 במרץ 2024
↑  العدو الاسرائيلي يستهدف بالقصف الفوسفوري العنيف بلدة العديسة - قضاء مرجعيون, elsiyasa.com (בערבית)
↑  الوكالة الوطنية للإعلام - غارة على بلدتي مركبا وعديسة وعلى الطيبة قضاء مرجعيون, الوكالة الوطنية للإعلام (בערבית)
↑   ציוץ של Ben Tzion Macales ברשת החברתית אקס (טוויטר), "עדיסה... אחוז ההרס בכפר: כ-80%", 11 בדצמבר 2024
↑  معلومات عن بلدة عديسة - Aadaisse، قضاء مرجعيون في محافظة النبطية، حسب لوائح الناخبين الرسمية الصادرة عن وزارة الداخلية اللبنانية لسنة ٢٠١٤, إعْرَفْ لبنان (בערבית)
↑  التوزيع حسب المذاهب للناخبين/ناخبات في بلدة عديسة، قضاء مرجعيون محافظة النبطية في لبنان, إعْرَفْ لبنان
שלט באל-עדייסה, המשקיף על ישראל
העולם של מריה קארי

| --- | --- |

 מבוסס על:  מריה קארי
 סוגה:  סדרת תעודה
 שחקנים:  מריה קארי 
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  8
 הפקה
 מפיק:  ג'ף ג'נקינס   פרנז פארג'אם   מריה קארי   סטלה בולוצ'ניקוב
 חברת הפקה:  Bunim/Murray Productions   Magic Carpet Productions
 טכניקת צילום:  Multiple
 בעלי תפקידים נוספים:  גיל גולדשטיין
 אורך פרק:  42 דקות
 שידור
 רשת שידור:  ערוץ E!
 תקופת שידור מקורית:  4 בדצמבר 2016 – 29 בינואר 2017
 קישורים חיצוניים
 אתר רשמי
 דף התוכנית ב-IMDb
 
העולם של מריה קארי (באנגלית: Mariah's World) היא תוכנית מציאות אמריקאית אשר שודרה בין ה-4 בדצמבר 2016, עד ל-29 בינואר 2017. במרץ 2016, הוכרז כי בדצמבר 2016, תשודר תוכנית טלוויזיה, אשר תכלול בתוכה שמונה פרקים הקשורים למריה קארי.
"אני מסרבת לקרוא לזה תוכנית ריאליטי", אמרה קארי בראיון לניו יורק טיימס. היא הוסיפה ואמרה כי מטרה נוספת של התוכנית היא שהמעריצים שלה יכירו אותה טוב יותר.
פרקים

| פרק | שם | תאריך שידור | צופים בארצות הברית (מיליונים) |
| --- | --- | --- | --- |
| 1 | "For Love of the Tour" | 4 בדצמבר 2016 | 2.2 |
| 2 | "Bone of Contention" | 11 בדצמבר 2016 | 0.81 |
| 3 | "Crossing Borders" | 18 בדצמבר 2016 | 0.73 |
| 4 | "Mimi's Anniversary" | 1 בינואר 2017 | 0.54 |
| 5 | "Catching Feelings" | 8 בינואר 2017 | 0.55 |
| 6 | "The Show Must Go On" | 15 בינואר 2017 | 0.61 |
| 7 | "Got Me Feeling Emotions" | 22 בינואר 2017 | 0.51 |
| 8 | "We Belong Together" | 29 בינואר 2017 | 0.51 |
ביקורת

"העולם של מריה קארי" זכה לביקורות מעורבות מטעם מבקרי הטלוויזיה. כמו כן, רוטן טומייטוז נתנו לו דירוג של 44%. באופן דומה, אתר האינטרנט Metacritic, העניק לו ציון של 51 מתוך 100.
שידור והצלחה

ברחבי העולם, הסדרה שודרה באוסטרליה ובניו זילנד בחסות ערוץ E!. כמו כן, תוכנית הטלוויזיה שודרה בבריטניה, אירלנד וצרפת בגרסה המקומית של E! ב-16 בדצמבר 2016. בספרד, שודרה תוכנית הטלוויזיה לראשונה ב-3 באפריל 2017, תחת השם "El Mundo de Mariah".
כמו כן, נצפה הפרק הראשון בסדרה בסדר גודל של כ-2.2 מיליון צופים בארצות הברית בלבד.
קא-פאו

| --- | --- |
 סוגה:  מערכונים אנימציה קומדיה
 יוצרים:  ג'סטין בקר מרלי הלפרן-גרסר
 בימוי:  דווין פלין
 שחקנים:  Michael Blaiklock 
 מדבבים:  מייקל בלייקלוק, אלנה ג'והנסון, קייל קיין, אמילי מאיה מילס, בסטי סודרו, ברון ואוגן
 מדבבים בעברית:  יהונתן מגון, ספיר דרמון, אלדד פריבס, טליה ברקאי, מיטל מיכאלי, דדי זהר
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  26
 הפקה
 מפיק:  מארק מרק
 מפיקים בפועל:  ג'סטין בקר מרלי הלפרן-גרסר סאם רג'יסטר
 חברת הפקה:  Warner Bros. Animation
 הפצה:  האחים וורנר טלוויזיה 
 מוזיקה:  אלסנדרו טבורה
 אורך פרק:  22 דקות
 שידור
 רשת שידור:  דיסני XD
 רשת שידור בישראל:  ערוץ דיסני ישראל
 פורמט (תמונה):  (1080i (HDTV
 פורמט (קול):  סטריאו
 תקופת שידור מקורית:  19 בספטמבר 2016 – 31 במאי 2017
 תקופת שידור בישראל:  19 בפברואר 2017 – רץ
 קישורים חיצוניים
 דף התוכנית ב-IMDb
 
קא-פאו (מאנגלית: Right Now Kapow) היא סדרת אנימציה המשודרת ב-דיסני XD החל מה-19 בספטמבר 2016. הסדרה עלתה בערוץ דיסני ישראל ב-19 בפברואר 2017. הסדרה כוללת שלל מערכונים והרפתקאות בכיכובם של כלב, ממתק, גלידה, יהלום, צמח וירח.
ב-10 במאי 2017 נודע כי הסדרה לא תמשיך לעונה שנייה. הסדרה הסתיימה ב-31 במאי 2017.
דמויות ומדבבים

| דמות | מדבב באנגלית | מדבב בעברית |
| --- | --- | --- |
| כלב | מייקל בלייקלוק | יהונתן מגון |
| ממתק | אלנה ג'והנסון | ספיר דרמון |
| גלידה | קייל קיין | אלדד פריבס |
| יהלום | אמילי מאיה מילס | טליה ברקאי |
| צמח | בסטי סודרו | מיטל מיכאלי |
| ירח | ברון ואוגן | דדי זהר |
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 26 | 19 בספטמבר 2016 | 31 במאי 2017 | 19 בפברואר 2017 |  |
פרקים > עונה 1

| מספר הפרק | שם הפרק | תאריך שידור מקוריארצות הברית | תאריך שידור בישראלישראל |
| --- | --- | --- | --- |
| 1 | נאום הניצחון / כיסא הקסמים | 19 בספטמבר 2016 | 19 בפברואר 2017 |
| 2 | אלוף הכיסוחים / באר המשאלות | 20 בספטמבר 2016 | 20 בפברואר 2017 |
| 3 | שיר אהבה / הספינקס | 21 בספטמבר 2016 | 21 בפברואר 2017 |
| 4 | זירת הפשע / המנופחים | 26 בספטמבר 2016 | 22 בפברואר 2017 |
| 5 | החלילן / הבית הרדוף | 3 באוקטובר 2016 | 23 בפברואר 2017 |
| 6 | אמת או חובה / סר אנטוני | 10 באוקטובר 2016 | 5 במרץ 2017 |
| 7 | המשלחת / הבלוז | 17 באוקטובר 2016 | 6 במרץ 2017 |
| 8 | חיזיון תעתועים / הנזל וגרטל | 24 באוקטובר 2016 | 7 במרץ 2017 |
| 9 | מלחמת המתיחות / החברה הבלתי נראית | 28 בנובמבר 2016 | 8 במרץ 2017 |
| 10 | בן האנוש המכוער / הדולפין | 12 בדצמבר 2016 | 9 במרץ 2017 |
| 11 | תמימותו של ילד / סיפורה של סירת הצלה | 9 בינואר 2017 | 4 ביוני 2017 |
| 12 | רוכבי הדרקון / התיירים | 9 בינואר 2017 | 5 ביוני 2017 |
| 13 | בלשי-החוף / הזמנה מספר תשע | 9 בינואר 2017 | 6 ביוני 2017 |
| 14 | הג'יני / תשע נשמות | 9 בינואר 2017 | 7 ביוני 2017 |
| 15 | בסיס סודי וכיפי / תזמורת של אישה אחת | 20 במאי 2017 | 8 ביוני 2017 |
| 16 | Prank School / Apple Seed vs. Bunyan | 21 במאי 2017 |  |
| 17 | All Hands on Deck / Haunted Demolished House | 22 במאי 2017 |  |
| 18 | Sandman and Tooth Fairy / Good Cop, Bad Cop, Other Cops | 23 במאי 2017 |  |
| 19 | Conscience / All You Can Eat | 24 במאי 2017 |  |
| 20 | Company Teamwork / Body Switch | 25 במאי 2017 |  |
| 21 | Ponce De Leon / Road Gang | 26 במאי 2017 |  |
| 22 | הפירמידות של רעמסס / להיטמע | 27 במאי 2017 | 24 בספטמבר 2017 |
| 23 | הספרייה הנצחית / עסקים לא-גמורים | 28 במאי 2017 | 25 בספטמבר 2017 |
| 24 | הבנג'ו המוזהב של השטן / ליצן בקופסה | 29 במאי 2017 | 26 בספטמבר 2017 |
| 25 | Radical Mutants / My Fair Peasant | 30 במאי 2017 |  |
| 26 | מטפלות / כוחות-האופל | 31 במאי 2017 | 27 בספטמבר 2017 |
הערות שוליים

↑  Amidi, Amid (20 ביוני 2014). "Warner Bros. and Disney Team Up For Their First Series 'Right Now Kapow'—And It Looks Like This". Cartoonbrew.com. נבדק ב-4 בספטמבר 2016. {{cite web}}:  (עזרה)
↑  disneychannelil ״קא פאו״ - מתחילים ביום ראשון ב-19:30
↑  Right Now Kapow News & Discussion thread
↑  עד שידורו בישראל, כל פרק ייכתב בשמו המקורי באנגלית
| דיסני XD – סדרות מקור |
| --- | --- | --- |
| סדרות עבר | ין יאנג יו (2009) • פיניאס ופרב (2009–2015) • אני והלהקה (2009–2011) • קיק (2010–2012) • שני מלכים (2010–2013) • בית ספר לאמנויות לחימה (2011–2015) • מעבדה לכוחות על (2012–2016) • קראש וברן (2012–2014) • רנדי קאנינגהם: נינג'ה בפעולה (2012–2015) • מייטי מד (2013–2015) • וונדר מציל את העולם (2014–2016) • גרוויטי פולס (2014–2016) • חבורת 7ג' (2014–2016) • קירבי באקטס (2014–2017) • פן זירו - גיבור במשרה חלקית (2014–2017) • המדריך השלם של הגיימר (2015–2017) • מעבדה לכוחות על: יחידת עילית (2016) • חתול וחייזר (2016–2017) • קא-פאו (2016–2017) | Disney XD - 2015 |
| סדרות בהווה | מלחמת הכוכבים: המורדים (מאז 2014) • סטאר נגד כוחות הרשע (מאז 2015) • בוטן וחמוצניק (מאז 2015) • מותחים בהליכה (מאז 2016) • מלחמת הכוכבים: הרפתקאות משפחת פרימייקר (מאז 2016) • זמן תולעת (מאז 2016) • חוקי המרפי של מיילו (מאז 2016) • מק-אקס 4 (מאז 2016) • בילי דילי: קיץ מוטרף מתחת לאדמה (מאז 2017) • סיפורים של ברווזים (מאז 2017) • 6 גיבורים: הסדרה (ב-2017) | Disney XD - 2015 |